4. ΠΡΟΕΔΡΙΚΟΝ ΔΙΑΤΑΓΜΑ της 25 Ιουν./20 Ιουλ. 1928 Περί της Κυριακής αναπαύσεως των εστιατορίων, ζυθεστιατορίων, μαγειρείων και οινομαγειρείων πόλεων με πληθυσμόν άνω των 20.000 κατοίκων. Εκδίδεται κατά το άρθρ. 1 εδαφ. 3 του ν. 3515 (15.Κα.1ι). Άρθρον μόνον. 1.Εκ των εις εκάστην πόλιν, αριθμούσαν πληθυσμόν άνω των 20.000 κατοίκων, λειτουργούντων εστιατορίων, ζυθεστιατορίων, μαγειρείων και οινομαγειρείων μένουν ανοικτά καθ’ όλην την Κυριακήν, εκ περιτροπής τα ημίση τούτων, της σειράς κανονιζομένης δι’ εκάστην κατηγορίαν και συνοικίαν υπό της οικείας αστυνομικής αρχής. 2.Πας ιδιοκτήτης ή διευθυντής των εν τη προηγουμένη παραγρ. καταστημάτων υποχρεούται όπως χορηγή εις το τεχνικόν προσωπικόν, κατά βούλησιν του δικαιουμένου, 14 ημερών άδειαν μετά πλήρων  Σελ. 276(α) ΠΣΤ-70 αποδοχών, συμπεριλαμβανομένου και του αντιτίμου της τροφής. Δια το λοιπόν προσωπικόν ισχύουν αι διατάξεις του Δ/τος της 27 Σεπτ. 1924, π. εβδομαδιαίας αναπαύσεως των υπαλλήλων των ξενοδοχείων κ.λπ. (ανωτ. αρ. 2) δια τας εβδομάδας, καθ’ ας το κατάστημα παρέμενεν ανοικτόν την Κυριακήν. 3.Εν περιπτώσει καταγγελίας της συμβάσεως εργασίας προ της λήξεως της εν τη προηγουμένη παραγράφω αδείας, ο εργοδότης υποχρεούται εις την καταβολήν, πλην της κατά τον ν. 2112 αποζημιώσεως, και των αποδοχών των ημερών αδείας, ας δικαιούται ο απολυόμενος μέχρι της ημέρας της καταγγελίας της συμβάσεως. 4.Εξαιρούνται των ανωτέρω διατάξεων τα εστιατόρια των ξενοδοχείων ύπνου, εις α παρέχεται υποχρεωτικώς μετά του ύπνου και τροφή (TABLE D’ HOTE), υπαγόμενα εις τας διατάξεις του Δ/τος της 27 Σεπτ. 1924 π. εβδομαδιαίας αναπαύσεως των υπαλλήλων των ξενοδοχείων κ.λπ. 5.Αι διατάξεις των προηγουμένων παραγράφων εφαρμόζονται δια το από 1 Απριλίου μέχρι 31 Οκτωβρίου χρονικόν διάστημα. 6.Πάσα παράβασις των ανωτέρω διατάξεων τιμωρείται κατά τας διατάξεις του άρθρ. 27 του Δ/τος της 5 Δεκ. 1925 π. κωδικοποιήσεως των νόμων περί Κυριακής αναπαύσεως (15.Κα. 1η). 